Diari Oficial de la Generalitat Valenciana


Sumari del DOGV 3705, del 09-03-2000 (2000/1668)

RESOLUCIÓ d'11 de febrer del 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital General d'Elda, per fer extraccions d'òrgans i teixits de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1668


Data del document
:   11-02-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * Elda
    * establiment hospitalari
    * trasplantament d'òrgans

RESOLUCIÓ d'11 de febrer del 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital General d'Elda, per fer extraccions d'òrgans i teixits de donants morts. [2000/Q1668]
  
Vista la sol·licitud de renovació de l'acreditació de l'Hospital General d'Elda (Alacant), per fer extraccions d'òrgans i teixits de donants morts.
  
Antecedents de fet
  
1. L'Hospital General d'Elda, situat a la carretera d'Elda a Sax per la Torreta, s/n, d'Elda (Alacant), va obtenir l'acreditació per fer extraccions d'òrgans i teixits de donants morts per la Resolució de 13 de desembre de 1994, del secretari general de la Conselleria de Sanitat, per un període de cinc anys.
  
2. El director de l'Hospital General d'Elda, en representació de la Direcció General per a la Prestació Assistencial de la Conselleria de Sanitat de la Generalitat Valenciana, va presentar la sol·licitud de renovació de l'acreditació per fer extraccions d'òrgans i teixits de donants morts amb data 16 de desembre de 1999.
  
3. La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació per fer extraccions d'òrgans i teixits de donants morts.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
2. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions d'òrgans i teixits de donants morts de l'Hospital General d'Elda, situat a la carretera d'Elda a Sax per la Torreta, s/n, d'Elda (Alacant). Aquesta acreditació serà vàlida durant un període de cinc anys, amb efecte des de l'11 de febrer del 2000.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Notifiqueu la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.